Kendte butikstyve slog til igen
To kvinder blev genkendt som butikstyve, da de torsdag kom ind i forretningen ØnskeBørn, Venusvej i Fredericia. Om mandagen havde de stjålet forskellige varer i butikken, blandt andet en jakke, en trøje og otte pakker mærke-undertøj for ikke under 3.000 kroner.
Da kvinderne kom tilbage til gerningsstedet torsdag, blev de tilbageholdt. I deres køretøj fandt politiet 19 dele børnetøj, som er stjålet fra ØnskeBørn i Horsens. Politiet fandt også to Georg Jensen lysestager, der er stjålet i Imerco i Herning.
De to kvinder lavede også butikstyveri hos ØnskeBørn i Fredericia i november måned sidste år.
Den ene er 29 år og fra Odense. Den anden kvinde er 23 år og fra Langeskov. De er begge kendte butikstyve.
Kvinderne blev anholdt - og løsladt.
Et østvendt vindue blev budt op med et koben, og så havde ukendte gerningsmænd fredag 9. januar mellem klokken 16.00 og 20.50 adgang til en villa på Vangevej i Fredericia.
Her stjal indbrudstyvene flere kontanter samt smykker. Det oplyser Stig Simonsen, dagens vagthavende ved Sydøstjyllands Politi, som også kan fortælle, at hele villaen blev gennerodet, inden indbrudstyvene forsvandt derfra.